סוניה נטרא

סוניה נַטרָא (סוניה נַטרָה; לועזית Sonia Natra; נולדה ב-27 באפריל 1925) היא אמנית ישראלית.
סוניה נטרא היא אמנית רב תחומית- פסלת, קרמיקאית, ציירת, רשמת, גרפיקאית, צלמת, משוררת, בעלת מוניטין בינלאומי רב ונחשבת לאמנית חשובה מאוד, היוצרת רעיונות ונושאים מורכבים בתחומי הפיסול, קרמיקה, אמייל, רישום, ציור, תחריט, הדפסי משי, גרפיקה, צילום ושירה. באומנות שלה היא ממציאה מיתודלוגיה של זיכרון אשר בה קיימת סימביוזה בין האנרגיה והתבוננות. נטרא היא מחשובי אמני ישראל בכל הזמנים ומעמודי התווך של האומנות הפלסטית הישראלית.

חייה ויצירתה

סוניה נטרא ילידת רומניה (1925). היא למדה באקדמיה לאמנות בבוקרשט (1943) ולאחר מכן באקדמיה לאומנות גוגויינו שם קיבלה תואר שני בציור בשנת 1948. מאוחר יותר היא למדה פיסול במכון לאמנות הלאומי גריגורסקו קיבלה גם תואר שני בפיסול בשנת 1954. לימודי האומנות שהיו ברמה הגבוהה ביותר כללו גם לימודי אנטומיה של גוף האדם וחקירתו באמצעות ניתוחי גופות. היא בילתה שנה בצ'כוסלובקיה כאומנית מצטיינת במסגרת חילופי אומנים מ-1956 עד 1957.
בשנת 1961 עלתה לישראל יחד עם בעלה המלחין סרג'יו נטרא בתחום המוזיקה הקלאסית שבין השאר כתב מוזיקה למספר משיריה.
סוניה קיבלה תואר בפדגוגיה ופילוסופיה באוניברסיטת תל אביב (1971–1975) ולימדה אמנות במוסדות לימוד ואקדמיות כגון, המכללה לאמנות למורים, בית ברל, תלפיות, רננים, ויצו, שם בין השאר פיתחה שיטות הוראה חדשות (1965–1990). במהלך השנים, היא לימדה דורות של סטודנטים (מעל 2000), אשר חלקם הגיעו להישגים משמעותיים.
העבודות של האומנית בעלות סגנון ייחודי ונחשבות לאיכותיות מאוד. מספר עבודות רחבות היקף שלה הוזמנו עבור מבנים ציבוריים ופרטיים, לרבות מלון דן כרמל בחיפה (15 מטרים), האקדמיה לאמנות ועיצוב בזק בירושלים (18 מטרים), מלון דן בתל אביב (70 עבודות). בנוסף היא כותבת שירה, בצרפתית, אנגלית ורומנית, שפורסמו במספר ספרי שירה וכתבי עת בעולם.
עבודותיה של סוניה הוצגו בתערוכות רבות ברחבי העולם, כולל באירופה, בארצות הברית, נרכשו על ידי מוזיאונים ומרכזי תרבות ברחבי העולם מוצגות במספר אוספים ציבוריים ופרטיים. היא קבלה פרסים ושבחים רבים, בין היתר, ברוסיה, רומניה, צ'כוסלובקיה, ישראל, צרפת, אנגליה, שווייץ, איטליה, יפן, אוסטרליה, קנדה, ארצות הברית.
לסוניה שני בנים.

סגנון וטכניקה

סוניה נטרא היא אמנית מאוד פורה לאורך הקריירה שלה. המספר הכולל של יצירות אמנות שיצרה מוערך בכמה אלפים וכולל פסלים, רישומים, תחריטים, ציורים, רישומים, קירות ותבליטי קרמיקה, הדפסים, צילומים (צבע ושחור לבן) ויצירות רבות נוספות בטכניקות משולבות.
התרומה החשובה והמשמעותית ביותר של סוניה היא בתחומי הפיסול, הקרמיקה כולל האדריכלית, התחריטים והדפסים ובטכניקות משולבות. הסגנון הפיגורטיבי אופייני לפסליה והמופשט בתחריטים והדפסים שלה.
בעבודותיה ניכרים סגנוניות ורב גוניות יוצאי דופן, ביטויי רגש ודרמטיות. היא נוהגת לעבוד על מספר עבודות בו זמנית כולל בשעות הלילה המאוחרות דבר שמאפיין דחף ופרץ של יצירה.
פסליה פוסלו בעיקר בחימר, אחדים בגבס, בשיש וחלקם נוצקו בברונזה.
הסגנונות שלה בקרמיקה ובתחריטים הם ייחודיים והיא המציאה מספר טכניקות המשולבות בעבודותיה.
מתחילת הקריירה שלה, סוניה גילתה עניין בגוף האדם אשר בא לידי ביטוי בעבודות השונות שלה ושימש נושא מרכזי בעבודותיה. היא יוצרת בעיקר מהדמיון ולעיתים רחוקות משתמשת במודלים אנושיים. הידיעה וההבנה העמוקה שלה בתחום של המבנה האנטומי של גוף האדם והאופן שבו המבנים אשר בו עובדים יחד - השרירים והעצמות, איפשרו לה ליצור בפיסול ובציור תיאורים מציאותיים ואמינים מאוד של הגוף האנושי.
סוניה קיבלה חינוך והשכלה מהטובים ביותר ולמדה מספר שפות, בהן לטינית, צרפתית, רומנית, גרמנית, אנגלית ועברית.
היא הציגה כשרון פיוטי בגיל צעיר ובשיריה קיים שימוש במטאפורות ובאלגוריה, המשמשים להצגת רעיונות, חוויות ורגשות דרמטיים מאוד. שיריה עוסקים במגוון רחב של נושאים, כולל ברוחניות, פילוסופיה, טבע, חיים ובני האדם.
מידע נוסף על האומנית ניתן למצוא גם במקורות הבאים: